proxectonos/corpus_dominio_legal_administrativo_tmp huggingface dataset:
RESOLUCIÓN do 22 de xaneiro de 2010 pola que se dá publicidade ao esgotamento de crédito para subvencións de vivenda unifamiliar rural establecido na Orde do 18 de febreiro de 2009 da Consellería de Vivenda e Solo.
INSTITUTO GALEGO DA VIVENDA E SOLO — III. OUTRAS DISPOSICIÓNS — 22/02/2010

O Decreto 157/2006, do 7 de setembro, establece os requisitos, procedementos e incentivos para unha rehabilitación e renovación de calidade das vivendas e edificios, tanto no medio rural como nos conxuntos históricos de Galicia. No citado decreto establécese, ademais, que as subvencións recollidas nel se regularán por ordes anuais de convocatoria.
O 18 de febreiro de 2009, por orde da Consellería de Vivenda e Solo, convocáronse subvencións a fondo perdido para a rehabilitación e a renovación de calidade de vivendas no medio rural e conxuntos históricos de Galicia para 2009.
No artigo 5 estableceuse como data de remate do prazo de presentación de solicitudes o 1 de setembro de 2009.
No artigo 11 estableceuse que o importe máximo de subvencións para vivenda unifamiliar no ámbito rural será de 6.200.000 euros, na aplicación 17.02.451A780, hoxe 17.90.451A 780.0, logo da reorganización administrativa establecida polo Decreto 83/2009, do 29 de abril, do orzamento de gastos para 2009.
O 25 de novembro de 2009 constátase o esgotamento do orzamento autorizado para 2009 para seguir atendendo as solicitudes de subvencións para vivenda unifamiliar no ámbito rural.
O artigo 3º.b).3 do Decreto 83/2009, do 21 de abril, polo que se fixou a estrutura orgánica dos departamentos da Xunta de Galicia, adscribiu o organismo autónomo Instituto Galego da Vivenda e Solo (en Adiante IGVS), á Consellería de Medio Ambiente, Territorio e Infraestruturas.
O artigo 3 da Lei 3/1988, do 27 de abril, de creación do IGVS, establece que lle corresponde a este organismo autónomo a realización da política de solo e vivenda da Xunta de Galicia co fin de garantir os dereitos constitucionais a unha vivenda digna e axeitada.
A competencia do director xeral do IGVS para ditar esta resolución resulta do artigo 7 da Lei 9/2007, de subvencións de Galicia, en relación co artigo 5 do Decreto 317/2009, do 4 de xuño, polo que se establece a estrutura orgánica do IGVS.
En virtude do exposto anteriormente, e en uso das facultades que teño atribuídas polo Decreto 317/2009, do 4 de xuño, e de acordo co establecido no artigo 31.4º da Lei 9/2007, de subvencións de Galicia,
DISPOÑO:
Artigo único.-Dáse a coñecer o esgotamento, o 25 de novembro de 2009, da partida orzamentaria 17.90.451A.780.0, do importe máximo das subvencións para vivenda unifamiliar rural para 2009.
Santiago de Compostela, 22 de xaneiro de 2010.
Antonio José Boné Pina
Director xeral do Instituto Galego da Vivenda
e Solo
RESOLUCIÓN do 21 de outubro de 2010, da Dirección Xeral de Educación, Formación Profesional e Innovación Educativa, pola que se procede a designar os membros e a facer pública a composición do tribunal que deberá xulgar as probas para a concesión dos premios extraordinarios de bacharelato correspondentes ao curso 2009-2010, e dítanse instrucións para a realización das probas correspondentes.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/10/2010

De conformidade co establecido no artigo 8 e na disposición derradeira primeira da Orde do 24 de setembro de 2010, pola que se convocan os premios extraordinarios de bacharelato correspondentes ao curso 2009-2010 (DOG do 1 de outubro), esta dirección xeral
RESOLVE:
Primeiro.-Designar os membros do tribunal que deberá xulgar as probas para a concesión dos premios extraordinarios de bacharelato e facer pública a súa composición, que é a que figura no anexo a esta resolución.
Segundo.-Fixar a data, horario, lugares de realización das probas e condicións de presentación dos candidatos ou candidatas.
1. As probas celebraranse o día 16 de novembro de 2010 de acordo co seguinte horario:
9.30 horas, presentación dos candidatos ou candidatas.
10.15 ás 12.15 horas, primeira parte da proba.
12.45 ás 13.45 horas, segunda parte da proba.
2. Centros nos que se realizarán as probas.
Provincia da Coruña:
-IES Elviña. Polígono de Elviña, 2ª fase s/n, A Coruña.
Provincia de Lugo:
-IES Sanxillao. Avda. Fontiñas, nº 171, Lugo.
Provincia de Ourense:
-IES Ramón Otero Pedrayo, rúa Padre Feixóo, nº 12, Ourense.
Provincia de Pontevedra:
-IES Sánchez Cantón. Avda. Raíña Victoria, Pontevedra.
3. Presentación dos candidatos ou candidatas.
a) Os/as candidatos/as deberán realizar as probas na provincia a que pertenza o centro educativo público no que se atope o seu expediente académico.
b) Para a realización das probas os candidatos ou candidatas acreditarán a súa identidade co DNI, pasaporte ou calquera outro documento recoñecido en dereito.
Santiago de Compostela, 21 de outubro de 2010.
José Luis Mira Lema
Director xeral de Educación, Formación
Profesional e Innovación Educativa
ANEXO
Tribunal
-Presidenta: Carmen Cimadevila Cea, subdirectora xeral de Inspección, Avaliación e Calidade do Sistema Educativo por delegación do director xeral de Educación, Formación Profesional e Innovación Educativa.
-Vogais:
Berta Estrada Arias, inspectora de educación.
Samuel Lago Fernández, inspector de educación.
Jesús Pablo González Moreiras, inspector de educación.
José Ramón Pereiró Rodríguez, inspector de educación.
Juan Carlos Varela Vázquez, inspector de educación.
Marina Armada Vigo, profesora de ensino secundario.
-Secretario: Leopoldo Bahillo Varela, funcionario da Dirección Xeral de Educación, Formación Profesional e Innovación Educativa.
RESOLUCIÓN do 22 de outubro de 2010 pola que se modifica a Resolución do 28 de xullo de 2010 pola que se convoca e se regula a concesión de subvencións aos concellos da Comunidade Autónoma de Galicia para o financiamento de gastos correntes das súas oficinas municipais de información aos consumidores (OMIC) para o ano 2010.
INSTITUTO GALEGO DE CONSUMO — III. OUTRAS DISPOSICIÓNS — 28/10/2010

Pola Resolución do 28 de xullo de 2010 aprobáronse as bases que rexen a convocatoria de subvencións aos concellos da Comunidade Autónoma de Galicia para o financiamento de gastos correntes das súas oficinas municipais de información (OMIC) para o ano 2010.
No artigo 16 da devandita resolución establécese que o prazo de presentación da documentación xustificativa das subvencións remata o 30 de outubro de 2010.
Tendo en conta o atraso producido na resolución das devanditas subvencións, motivado polo volume de solicitudes presentadas e polo longo proceso de avaliación, que lles dificulta aos concellos beneficiarios que non dispoñan de OMIC a súa posta en funcionamento no prazo dun mes desde a concesión da subvención, de acordo co establecido no artigo 3º das bases reguladoras da resolución, e dado que non se lles causa prexuízo a terceiros, procede modificar o referido artigo 16 da resolución.
Por todo o anterior,
DISPOÑO:
Artigo único.-Modifícase o artigo 16 da Resolución do 28 de xullo de 2010 pola que se convoca e se regula a concesión de subvencións aos concellos da Comunidade Autónoma de Galicia para o financiamento de gastos correntes das súas oficinas municipais de información aos consumidores (OMIC) para o ano 2010, que queda redactado do seguinte xeito nos parágrafos afectados:
Artigo 16º.-Xustificación.
1. Para cobrar a subvención concedida, o beneficiario deberá presentar a seguinte documentación nos lugares sinalados no artigo 3º da convocatoria, tendo de prazo límite o 2 de decembro de 2010:
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 22 de outubro de 2010.
María Nava Castro Domínguez
Presidenta do Instituto Galego de Consumo
RESOLUCIÓN do 28 de setembro de 2010 pola que se publica a modificación do plan de estudos de graduado ou graduada en Física.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 28/10/2010

O plan de estudos de graduado ou graduada en Física pola Universidade de Santiago de Compostela foi publicado por Resolución do 16 de febreiro de 2010 no Diario Oficial de Galicia do 10 de marzo e no BOE do 5 de marzo.
A Universidade de Santiago de Compostela tramitou, por proposta do centro, a modificación do plan de estudos desta titulación mediante comunicación á Dirección Xeral de Política Universitaria (Ministerio de Educación) do 19 de maio de 2010. Nesta modificación propoñíase dar de baixa unha materia optativa e a súa substitución por unha nova materia.
O 16 de xullo de 2010, a Dirección Xeral de Política Universitaria, tras o informe positivo da ANECA, deu o visto e prace á modificación proposta por esta universidade.
De acordo con isto, esta reitoría, de conformidade co disposto no artigo 28 do Real decreto 1393/2007, do 29 de outubro, resolve publicar a modificación do plan de estudos conducente á obtención do título oficial de graduado/a en Física, nos seguintes termos:
Dáse de baixa a materia: computación de altas prestacións, optativa de 4º curso.
Dáse de alta a materia: física dos sistemas complexos, optativa de 4º curso.
Santiago de Compostela, 28 de setembro de 2010.
Juan José Casares Long
Reitor da Universidade de Santiago de Compostela
RESOLUCIÓN do 21 de outubro de 2010, da Dirección Xeral de Educación, Formación Profesional e Innovación Educativa, pola que se procede a designar os membros e a facer pública a composición do tribunal que deberá xulgar as probas para a concesión dos premios extraordinarios de educación secundaria obrigatoria ao rendemento académico correspondentes ao curso 2009-2010, e dítanse instrucións para a realización das probas correspondentes.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/10/2010

De conformidade co establecido no artigo 8º e na disposición derradeira segunda da Orde do 4 de outubro de 2010, pola que se convocan os premios extraordinarios de educación secundaria obrigatoria ao rendemento académico correspondentes ao curso 2009-2010 (DOG do 11 de outubro), esta dirección xeral
RESOLVE:
Primeiro.-Designar os membros do tribunal que deberá xulgar as probas para a concesión dos premios extraordinarios de educación secundaria obrigatoria e facer pública a súa composición, que é a que figura no anexo a esta resolución.
Segundo.-Fixar a data, o horario, os lugares de realización das probas e condicións de presentación dos candidatos ou candidatas.
1. As probas terán lugar o día 30 de novembro 2010 de acordo co seguinte horario:
9.15 horas, presentación dos candidatos ou candidatas.
10.00 a 12.00 horas, primeira parte da proba.
12.30 a 14.30 horas, segunda parte da proba.
2. Centros nos que se realizarán as probas.
Provincia da Coruña:
-IES Elviña. Polígono de Elviña, 2ª fase, s/n, A Coruña.
Provincia de Lugo:
-IES Sanxillao. Avda. Fontiñas, nº 171, Lugo.
Provincia de Ourense:
-IES Ramón Otero Pedrayo. Rúa Padre Feijoo, nº 12, Ourense.
Provincia de Pontevedra:
-IES Sánchez Cantón. Avda. Raíña Victoria, Pontevedra.
3. Presentación dos candidatos ou candidatas.
a) Os/as candidatos/as deberán realizar as probas na provincia a que pertenza o centro educativo no que se atope o seu expediente académico.
b) Para a realización das probas os candidatos ou candidatas acreditarán a súa identidade co DNI, pasaporte ou calquera outro documento recoñecido en dereito.
Santiago de Compostela, 21 de outubro de 2010.
José Luis Mira Lema
Director xeral de Educación, Formación Profesional e Innovación Educativa
ANEXO
Tribunal
Presidenta: Carmen Cimadevila Cea, subdirectora xeral de Inspección, Avaliación e Calidade do Sistema Educativo por delegación do director xeral de Educación, Formación Profesional e Innovación Educativa.
Vogais:
-Marina Armada Vigo, xefa do Servizo de Avaliación e Calidade do Sistema Educativo.
-Berta Estrada Arias, inspectora de Educación.
-Jaime Santoalla Varela, inspector de Educación.
-Samuel Lago Fernández, inspector de Educación.
-José Ramón Pereiró Rodríguez, inspector de Educación.
Secretario: Leopoldo Bahillo Varela, funcionario da Dirección Xeral de Educación, Formación Profesional e Innovación Educativa.
INSTITUTO GALEGO DE CONSUMO
RESOLUCIÓN do 20 de outubro de 2010, da Secretaría Xeral de Modernización e Innovación Tecnolóxica, pola que se amplía o prazo de presentación da documentación xustificativa establecido na Resolución do 15 de xuño de 2010 pola que se convocan as subvencións destinadas a entidades sen ánimo de lucro, para actuacións de difusión da Sociedade da Información na Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder) e polo Plan Avanza, e se procede á súa convocatoria para 2010 (procedemento administrativo PR521A).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 28/10/2010

O día 30 de xuño de 2010 publicouse no Diario Oficial de Galicia a Resolución do 15 de xuño pola que se establecen as bases reguladoras para a concesión, en réxime de concorrencia competitiva, das subvencións destinadas a entidades sen ánimo de lucro, para actuacións de difusión relacionadas co desenvolvemento da Sociedade da Información na Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder) e polo Plan Avanza, e se procede á súa convocatoria para 2010 (procedemento administrativo PR521A).
Nos artigos 2.1ºº e 18.1º das bases reguladoras da Resolución do 15 de xuño de 2010 establécese que os beneficiarios terán de prazo para executaren os proxectos e presentaren a documentación xustificativa ata o 12 de novembro de 2010. Tendo en conta que o elevado número de solicitudes presentadas motivou un dilatado proceso de avaliación dos proxectos e resolucións dos respectivos expedientes co fin de garantir a maior eficacia posible das referidas subvencións, e dado que non se causa prexuízo a terceiros, considérase necesario ampliar o prazo de xustificación.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
DISPOÑO:
Artígo único.-Amplíase ata o 30 de novembro (inclusive) o prazo para a execución e xustificación dos investimentos que foron obxecto de subvención, ao abeiro da citada Resolución do 15 de xuño de 2010 para actuacións de difusión relacionadas co desenvolvemento da Sociedade da Información na Comunidade Autónoma de Galicia.
Santiago de Compostela, 20 de outubro de 2010.
Mª del Mar Pereira Álvarez
Secretaria xeral de Modernización e Innovación Tecnolóxica
RESOLUCIÓN do 21 de outubro de 2010, da Dirección Xeral de Educación, Formación Profesional e Innovación Educativa, pola que se procede a designar os membros e a facer pública a composición da comisión de selección que supervisará e valorará as solicitudes dos aspirantes aos premios de educación secundaria obrigatoria ao esforzo e á superación persoal correspondentes ao curso 2009-2010.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/10/2010

De conformidade co establecido no artigo 9 e na disposición derradeira primeira da Orde do 4 de outubro de 2010, pola que se convocan os premios de educación secundaria obrigatoria ao esforzo e á superación persoal correspondentes ao curso 2009-2010 (DOG do 11 de outubro), esta dirección xeral
RESOLVE:
Primeiro.-Designar os membros da comisión de selección que deberán supervisar e valorar os méritos dos aspirantes aos premios de educación secundaria ao esforzo e á superación persoal correspondentes ao curso 2009-2010 e facer pública a súa composición, que é a que figura no anexo desta resolución.
Segundo.-Esta resolución entrará en vigor o mesmo día da súa publicación.
Santiago de Compostela, 21 de outubro de 2010.
José Luis Mira Lema
Director xeral de Educación, Formación Profesional e Innovación Educativa
ANEXO
Comisión de selección
Presidenta: Carmen Cimadevila Cea, subdirectora xeral de Inspección, Avaliación e Calidade do Sistema Educativo por delegación do director xeral de Educación, Formación Profesional e Innovación Educativa.
Vogais:
-Marina Armada Vigo, xefa do Servizo de Avaliación e Calidade do Sistema Educativo.
-María Magdalena Duarte Blanco, inspectora de Educación.
-María del Carmen Areán Vázquez, inspectora Educación.
-María Adoración de la Fuente Fernández, inspectora de Educación.
-Concepción García Sánchez, profesora de ensino secundario.
Secretario: Ángel Segovia Largo, funcionario da Dirección Xeral de Educación, Formación Profesional e Innovación Educativa.
ORDE do 21 de outubro de 2010 pola que se amplía o prazo de xustificación da primeira anualidade establecida na Orde do 5 de xullo de 2010 pola que se establecen as bases e se convocan axudas para creación e mellora de empresas de aproveitamentos forestais.
CONSELLERÍA DO MEDIO RURAL — III. OUTRAS DISPOSICIÓNS — 27/10/2010

O día 9 de xullo de 2010 publicouse no Diario Oficial de Galicia a Orde do 5 de xullo de 2010 pola que se establecen as bases e se convocan axudas para creación e mellora de empresas de aproveitamentos forestais.
No artigo 10.1º establécese que o prazo de xustificación finalizará o 30 de outubro de 2010 e o 31 de maio de 2011, segundo a anualidade que corresponda. Porén, o prazo establecido para a xustificación da anualidade de 2010 resulta de difícil cumprimento, polo que para facer viable o proceso de xestión, e co fin de garantir a maior eficacia posible da convocatoria das referidas subvencións, e dado que non se causa prexuízo a terceiros, é procedente ampliar o prazo da anualidade de 2010 para a súa xustificación.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
DISPOÑO:
Artigo único.-Modificación do artigo 10 da Orde do 5 de xullo de 2010 pola que se establecen as bases e se convocan axudas para a creación e mellora de empresas de aproveitamentos forestais.
O número 1º do artigo 10 da referida orde queda redactado nos seguintes termos:
«1. O prazo de xustificación finalizará o 30 de novembro de 2010 e o 31 de maio de 2011, segundo a anualidade que corresponda. Poderanse conceder prórrogas de cada anualidade, de acordo co artigo 49 da Lei 30/1992, do 26 de novembro, logo de solicitude razoada realizada cunha antelación superior a dous meses ao remate do prazo de xustificación».
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 21 de outubro de 2010.
Samuel Jesús Juárez Casado
Conselleiro do Medio Rural
ORDE do 19 de outubro de 2010 pola que se fai pública a ampliación da dotación orzamentaria para a concesión das axudas establecidas no programa para a promoción da integración laboral das persoas con discapacidade en centros especiais de emprego, regulado na Orde do 27 de abril de 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 27/10/2010

A Orde do 27 de abril de 2010 pola que se establecen as bases reguladoras dos programas para a promoción da integración laboral das persoas con discapacidade en centros especiais de emprego e de subvencións ás unidades de apoio á actividade profesional no marco dos servizos de axuste persoal e social dos centros especiais de emprego e se procede á súa convocatoria para o ano 2010 (Diario Oficial de Galicia nº 82, do 3 de maio), establece na súa disposición adicional sexta, na que se recollen os créditos que financian a orde, que estes importes poderán ser obxecto de modificacións, como consecuencia da asignación ou da redistribución de fondos para o financiamento dos programas de fomento de emprego, coas limitacións que estableza a Conferencia Sectorial de Asuntos Laborais ou as disposicións aplicables ás axudas cofinanciadas polo Fondo Social Europeo.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro do programa para a promoción da integración laboral das persoas con discapacidade en centros especiais de emprego regulado no anexo A da devandita orde, coa finalidade de facer chegar estas ao maior número de entidades beneficiarias posible.
Por todo o exposto e no uso das facultades que me foron conferidas,
DISPOÑO:
Artigo 1º
Amplíase o importe total das axudas que se van conceder ao abeiro do programa para a promoción da integración laboral das persoas con discapacidade en centros especiais de emprego regulado no anexo A da Orde do 27 de abril de 2010 pola que se establecen as bases reguladoras do programa para a integración laboral das persoas con discapacidade en centros especiais de emprego e de subvencións ás unidades de apoio á actividade profesional no marco dos servizos de axuste persoal e social dos centros especiais de emprego e se procede á súa convocatoria para o ano 2010 (Diario Oficial de Galicia nº 82, do 3 de maio), nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2010:
12.04.322C.470.2, código de proxecto 2010 00 758 polo importe de 282.282,77 euros.
Artigo 2º
Esta modificación non afecta o prazo establecido na referida orde para a presentación de solicitudes.
Disposición derradeira
Única.-Esta orde entrará en vigor o mesmo día de súa publicación no Diario Oficial de Galicia.
Santiago de Compostela, 19 de outubro de 2010.
Beatriz Mato Otero
Conselleira de Traballo e Benestar
ORDE do 19 de outubro de 2010 pola que se fai pública a ampliación da dotación orzamentaria para a concesión das axudas establecidas na Orde do 2 de xuño de 2010 pola que se establecen as bases reguladoras do programa de incentivos para promover a afiliación á Seguridade Social das persoas cotitulares ou titulares de explotacións agrarias, cofinanciado polo Fondo Social Europeo, e se procede á súa convocatoria para o ano 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 27/10/2010

A Orde do 2 de xuño de 2010 pola que se establecen as bases reguladoras do programa de incentivos para promover a afiliación á Seguridade Social das persoas cotitulares ou titulares de explotacións agrarias, cofinanciado polo Fondo Social Europeo, e se procede á súa convocatoria para o ano 2010 (Diario Oficial de Galicia nº 112, do 15 de xuño), establece na súa disposición adicional sexta, na que se recollen os créditos que financian a orde, que poderá ampliarse a contía máxima destes créditos e que o incremento do crédito estará condicionado á declaración de dispoñibilidade de crédito como consecuencia dunha xeración, ampliación ou incorporación de crédito ou da existencia de remanentes doutras convocatorias financiadas con cargo ao mesmo crédito ou créditos incluídos no mesmo programa ou en programas do mesmo servizo.
En consecuencia, como existen remanentes doutras convocatorias financiadas con cargo a créditos incluídos no mesmo programa e servizo, cómpre ampliar o importe dos créditos destinados ás axudas que poderán ser concedidas ao abeiro da devandita orde, coa finalidade de facer chegar estas ao maior número de persoas beneficiarias posible.
Por todo o exposto e no uso das facultades que me foron conferidas,
DISPOÑO:
Artigo 1º
Amplíase o importe total das axudas que se van conceder ao abeiro da Orde do 2 de xuño de 2010 pola que se establecen as bases reguladoras do programa de incentivos para promover a afiliación á Seguridade Social das persoas cotitulares ou titulares de explotacións agrarias, cofinanciado polo Fondo Social Europeo, e se procede á súa convocatoria para o ano 2010 (Diario Oficial de Galicia nº 112, do 15 de xuño), na seguinte contía e aplicación orzamentaria, que figura dotada nos orzamentos xerais da Comunidade Autónoma de Galicia para o ano 2010:
12.04.322C.480.0, código de proxecto 2010 00 752, polo importe de 150.000 euros.
Artigo 2º
Esta ampliación non afecta o prazo establecido na referida orde para a presentación de solicitudes.
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 19 de outubro de 2010.
Beatriz Mato Otero
Conselleira de Traballo e Benestar
ORDE do 28 de setembro de 2010 pola que se fixa o prezo de venda ao público dunha publicación da Consellería de Traballo e Benestar.
CONSELLERÍA DE TRABALLO E BENESTAR — III. OUTRAS DISPOSICIÓNS — 27/10/2010

En virtude do Decreto 79/2009, do 19 de abril, estableceuse a estrutura orgánica da Xunta de Galicia. Así mesmo, a través do Decreto 83/2009, do 21 de abril, fixouse a estrutura orgánica básica dos seus departamentos. Polo Decreto 335/2009, do 19 de xullo, establécese a estrutura orgánica da Consellería de Traballo e Benestar, que asume o exercicio das competencias das políticas autonómicas no ámbito laboral e do benestar.
A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan publicados no Diario Oficial de Galicia.
Para cumprir este mandado e despois de emitido o preceptivo informe favorable da Consellería de Facenda, esta consellería
DISPÓN:
Artigo único.
1. Queda aprobado o prezo de venda ao público da publicación que se relaciona no anexo.
2. Este prezo entenderase con IVE incluído.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 28 de setembro de 2010.
Beatriz Mato Otero
Conselleira de Traballo e Benestar
ANEXO
Manual de formación para coidados no contorno familiar: 17 euros.
ORDE do 22 de xaneiro de 2010 pola que se resolve a integración da Biblioteca Pública Municipal de Portomarín na Rede de Bibliotecas de Galicia.
CONSELLERÍA DE CULTURA E TURISMO — III. OUTRAS DISPOSICIÓNS — 23/02/2010

Vista a proposta do director xeral de Promoción e Difusión da Cultura, en conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
RESOLVO:
Primeiro.-Integrar na Rede de Bibliotecas de Galicia a Biblioteca Pública Municipal de Portomarín.
Segundo.-A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro.-O prazo de sinatura deste convenio non deberá ser superior aos tres meses. De non cumprirse este prazo deixarase sen efecto a posible resolución favorable e suporá o arquivo definitivo da solicitude.
Cuarto.-O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de Bibliotecas de Galicia.
Santiago de Compostela, 22 de xaneiro de 2010.
Roberto Varela Fariña
Conselleiro de Cultura e Turismo
CORRECCIÓN de erros.-Resolución conxunta do 25 de xaneiro de 2010, da Dirección de Recursos Humanos do Servizo Galego de Saúde e da Escola Galega de Administración Sanitaria, pola que se convocan cursos de formación continua para o persoal do Servizo Galego de Saúde.
SERVIZO GALEGO DE SAÚDE — III. OUTRAS DISPOSICIÓNS — 23/02/2010

Advertido un erro na dita resolución, publicada no DOG nº 22, do 3 de febreiro de 2010, cómpre publicar a seguinte corrección:
Na páxina 1.346, terceiro parágrafo, onde di: «Rematado o prazo e resoltas pola Fegas, logo de informe da Comisión Paritaria respectiva, de ser o caso, as reclamacións presentadas, publicarase na páxina web da Escola Galega de Administración Sanitaria (Fegas), cunha antelación mínima de quince días naturais ao inicio do curso, a lista definitiva de admitidos e excluídos.»; debe dicir: «Rematado o prazo e resoltas pola Fegas, logo de informe da Comisión Paritaria respectiva, de ser o caso, as reclamacións presentadas, publicarase na páxina web da Escola Galega de Administración Sanitaria (Fegas), cunha antelación mínima de cinco días naturais ao inicio do curso, a lista definitiva de admitidos e excluídos.»
RESOLUCIÓN do 29 de xaneiro de 2010 pola que se fan públicos os convenios de colaboración previstos no artigo 4.1º c) e d) da Lei 30/2007, do 30 de outubro, de contratos do sector público, asinados por este ente público no terceiro cuadrimestre do ano 2009.
PORTOS DE GALICIA — III. OUTRAS DISPOSICIÓNS — 23/02/2010

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración previstos no artigo 4.1º c) e d) da Lei 30/2007, do 30 de outubro, de contratos do sector público, asinados no terceiro cuadrimestre do ano 2009 e que se relacionan no anexo a esta resolución.
Santiago de Compostela, 29 de xaneiro de 2010.
Jose Manuel Álvarez-Campana Gallo
Presidente de Portos de Galicia
ANEXO
Asinantes: Portos de Galicia e Concello de Bueu.
Obxecto: execución e mantemento de varias canalizacións de entroncamento coas redes existentes de augas fecais e pluviais no porto de Bueu.
Data da sinatura: 22-12-2009.
Achega de Portos de Galicia: non ten.
RESOLUCIÓN do 15 de febreiro de 2010, da Intervención Xeral da Comunidade Autónoma de Galicia e da Dirección Xeral de Tributos, pola que se acorda a anulación e baixa en contabilidade de todas aquelas liquidacións que se encontren en período executivo e das cales resulte unha débeda pendente de recadar de importe inferior a tres euros.
CONSELLERÍA DE FACENDA — III. OUTRAS DISPOSICIÓNS — 23/02/2010

O artigo 2 da Orde do 22 de decembro de 2005 que desenvolve o artigo 23.5º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia en canto á anulación e baixa en contabilidade de determinadas débedas, prevé a anulación e baixa en contabilidade de todas aquelas liquidacións que se encontren en período executivo e das cales resulte unha débeda pendente de recadar inferior a tres euros.
En virtude do exposto, a Intervención Xeral da Comunidade Autónoma de Galicia e a Dirección Xeral de Tributos teñen a ben establecer o seguinte:
Disposición única.-Anulación e baixa en contabilidade de todas aquelas liquidacións que se encontren en período executivo das cales resulte unha débeda pendente de recadar por importe inferior a tres euros.
Primeiro.-Anularanse e daranse de baixa en contabilidade todas aquelas liquidacións practicadas pola Consellería de Facenda das cales resulte unha débeda pendente en período executivo por importe inferior a tres euros. Para tal efecto, o Centro Informático para a Xestión Tributaria, Económico-Financeira e Contable (CIXTEC) desenvolverá a aplicación informática que permita a baixa en conta das referidas liquidacións.
Segundo.-Anularanse e daranse de baixa en contabilidade todas aquelas liquidacións practicadas polos órganos da Administración da Xunta de Galicia, dos seus organismos autónomos e entes públicos, cuxa competencia de recadación en período executivo teñan asumido os órganos de recadación da Consellería de Facenda e das cales resulte unha débeda pendente de recadar en período executivo inferior a tres euros. O Centro Informático para a Xestión Tributaria, Económico-Financeira e Contable (CIXTEC) executará a aplicación informática que permite a baixa en conta das referidas liquidacións. Como resultado do proceso anterior, as delegacións territoriais da Consellería de Facenda obterán do CIXTEC e remitirán ao respectivo órgano que practicou a xestión unha relación das que fosen anuladas de acordo cos criterios establecidos.
Disposición transitoria
As actuacións previstas nesta resolución efectuaranse en relación coas liquidacións das cales resulte unha débeda pendente de recadar en período executivo inferior a tres euros a 31 de decembro de 2009.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 15 de febreiro de 2010.
Elena Muñoz Fonteriz	Carlos Rodríguez Sánchez
Interventora xeral	Director xeral de Tributo
da Comunidade Autónoma
CORRECCIÓN de erros.-Decreto 7/2010, do 14 de xaneiro, polo que se aproban os estatutos da Universidade de Vigo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/02/2010

Advertido erro no anexo do devandito decreto publicado no Diario Oficial de Galicia nº 21, do martes 2 de febreiro de 2010, cómpre efectuar a seguinte corrección.
Na páxina 1.294:
Onde di: «capítulo vi contratación», debe dicir: «capítulo v contratación».
Onde di: «título vii da reforma dos estatutos», debe dicir: «título viii da reforma dos estatutos».
RESOLUCIÓN do 2 de febreiro de 2010 pola que se publica o orzamento desta universidade para o exercicio 2010.
UNIVERSIDADE DE VIGO — III. OUTRAS DISPOSICIÓNS — 19/02/2010

Aprobado o orzamento económico de 2010 polo Consello de Goberno o 21 de decembro de 2009 e polo Consello Social o día 22 de decembro de 2009, esta reitoría resolveu publicar o estado de ingresos e gastos que configuran o orzamento da Universidade de Vigo para o exercicio económico de 2010 e que figuran no anexo desta resolución.
Vigo, 2 de febreiro de 2010.
Alberto Gago Rodríguez
Reitor da Universidade de Vigo
Ver referencia pdf "03400D011P086.PDF"
ORDE do 27 de xaneiro de 2010 pola que se modifica a autorización por cambio de titularidade do centro privado Concepción Arenal, do concello de Ourense.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/02/2010

Examinado o expediente iniciado polo representante da titularidade do centro privado Concepción Arenal, do concello de Ourense, no que solicita o cambio da súa titularidade.
Mediante escritura pública notarial, a compañía mercantil Martínez Randulfe, S.L., cede a súa titularidade a Colexio Concepción Arenal, Sociedade Cooperativa Galega, e esta acepta a dita cesión.
Cumpridos os requisitos establecidos no Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias e na Orde do 20 de setembro de 1995 que o desenvolve, e demais normativa vixente.
Esta consellería, por proposta da Dirección Xeral de Centros e Recursos Humanos,
DISPÓN:
Primeiro.-Modificar a autorización, por cambio de titularidade, do centro privado Concepción Arenal (código 32008446), situado na r/ Bedoya nº 22 de Ourense, a favor de Colexio Concepción Arenal, Sociedade Cooperativa Galega, con todos os dereitos e obrigas contraídas pola cesionista Martínez Randulfe, S.L., sen prexuízo das responsabilidades que puidesen recaer sobre o anterior titular do centro por actos ou omisións realizados antes do cambio de titularidade que se autoriza.
Segundo.-O cambio de titularidade non afectará o réxime de funcionamento do centro.
Terceiro.-Inscribir esta modificación no Rexistro de Centros dependente desta consellería.
Contra esta orde, que esgota a vía administrativa, as persoas interesadas poderán formular un recurso potestativo de reposición ante o conselleiro de Educación e Ordenación Universitaria, no prazo de un mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses contados a partir do día seguinte ao da súa publicación, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 27 de xaneiro de 2010.
Jesús Vázquez Abad
Conselleiro de Educación e Ordenación
Universitaria
CORRECCIÓN de erros.-Resolución do 15 de outubro de 2010, da Dirección Xeral de Ordenación e Xestión dos Recursos Mariños, pola que se establece unha veda para a anguía (Anguilla anguilla) nas augas marítimas de competencia da Comunidade Autónoma de Galicia.
CONSELLERÍA DO MAR — III. OUTRAS DISPOSICIÓNS — 26/10/2010

Advertido un erro na devandita resolución, publicada no Diario Oficial de Galicia nº 205, do 25 de outubro de 2010, cómpre facer a seguinte corrección:
-Na páxina 17.631, onde di: «Resolución do 29 de xuño de 2009, do director xeral de Ordenación e Xestión dos Recursos Mariños, pola que se prorroga o plan de pesca de anguía coa nasa denominada roitirón as confrarías de Barallobre e Ferrol», debe dicir: «Resolución do 29 de xuño de 2009, do director xeral de Ordenación e Xestión dos Recursos Mariños, pola que se prorroga o plan de pesca de anguía coa nasa denominada voitirón para as confrarías de Barallobre e Ferrol».
ORDE do 28 de setembro de 2010 pola que se declara a alleabilidade duns inmobles da antiga Cámara Agraria Local de Santiago de Compostela.
CONSELLERÍA DE FACENDA — III. OUTRAS DISPOSICIÓNS — 26/10/2010

A Comunidade Autónoma de Galicia é titular dos inmobles das antigas cámaras agrarias locais ao abeiro do disposto na disposición adicional sétima da Lei 11/1995, do 29 de decembro.
Unha vez desafectados do dominio público os inmobles da antiga Cámara Agraria Local de Santiago de Compostela mediante o Decreto 133/2010, do 15 de xullo (DOG nº 150, do 6 de agosto) e obtida a súa inscrición no correspondente Rexistro da Propiedade a nome da Comunidade Autónoma de Galicia, procede declarar a súa alleabilidade, de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilitar o seu tráfico patrimonial.
Na súa virtude, por proposta da Secretaría Xeral e do Patrimonio,
DISPOÑO:
Artigo único.-Declárase a alleabilidade dos inmobles que se describen a continuación:
1. Parcela nº 580 Tras da Casa do Puig, situada en San Xoán de Fecha (Santiago de Compostela), cunha superficie aproximada de 2.580 m2, que segundo o Rexistro da Propiedade estrema: norte, con estrada Santiago a Portomouro; sur, Soledad Sánchez Otero; leste, camiño construído polo Servizo de Concentración Parcelaria; e oeste, Luisa Rey Puig.
Atópase inscrita no Rexistro da Propiedade nº 2 de Santiago de Compostela como predio nº 22.944, tomo 1.202, libro 244 e folio 191.
Referencia catastral: 15079E503005800000DJ.
Valoración económica: 14.762,80 .
2. Parcela nº 402 Pontellas. Cortiña de Arriba, situada en Villestro (Santiago de Compostela), cunha superficie aproximada de 329 m2, que segundo o Rexistro da Propiedade estrema: norte, con camiño construído polo Servizo de Concentración Parcelaria, cauce de rega en medio; sur, María Baliñas García; leste, Constantino Otero Pena; e oeste, María Pombo Freire e outros.
Atópase inscrita no Rexistro da Propiedade nº 2 de Santiago de Compostela como predio nº 23.042, tomo 1.203, libro 245 e folio 15.
Referencia catastral: 15079B502004020000IK.
Valoración económica: 2.069,19 .
Santiago de Compostela, 28 de setembro de 2010.
P.D. (Orde 27-4-2009)
Rosa Mª Pedrosa Pedrosa
Secretaria xeral e do Patrimonio da Consellería
de Facenda
RESOLUCIÓN do 1 de febreiro de 2010, da Dirección Xeral de Mobilidade, pola que se publican as subvencións concedidas ao abeiro da Orde do 27 de xullo de 2009 pola que se establecen as bases reguladoras para a concesión das subvencións a persoas físicas e xurídicas titulares de autorizacións de transporte público por estrada para o fomento das condicións de seguridade e da incorporación de novas tecnoloxías e melloras ambientais, e se procede á súa convocatoria para o ano 2009 (Diario Oficial de Galicia número 160, do 17 de agosto).
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 19/02/2010

Por medio da Orde do 27 de xullo de 2009, a Consellería de Medio Ambiente, Territorio e Infraestruturas convocou subvencións para fomentar as condicións de seguridade, novas tecnoloxías e melloras ambientais.
Unha vez rematada a tramitación de todas as solicitudes que se presentaron, e en cumprimento do artigo 13.3º da citada orde, debe dárselles publicidade ás subvencións concedidas.
En consecuencia,
RESOLVO:
Publicar como anexo as subvencións concedidas ao abeiro da Orde do 27 de xullo de 2009 pola que se establecen as bases reguladoras para a concesión das subvencións a persoas físicas e xurídicas titulares de autorizacións de transporte público por estrada para o fomento das condicións de seguridade e da incorporación de novas tecnoloxías e melloras ambientais, e se procede á súa convocatoria para o ano 2009.
Santiago de Compostela, 1 de febreiro de 2010.
Miguel Rodríguez Bugarín
Director xeral de Mobilidade
Ver referencia pdf "03400D006P055.PDF"
CORRECCIÓN de erros.-Resolución do 15 de xaneiro de 2010, da Secretaría Xeral e do Patrimonio da Consellería de Facenda, pola que se dá publicidade aos convenios de colaboración subscritos por esta consellería no terceiro cuadrimestre do ano 2009.
CONSELLERÍA DE FACENDA — III. OUTRAS DISPOSICIÓNS — 19/02/2010

Advertido erro na devandita resolución publicada no Diario Oficial de Galicia nº 21, do martes, 2 de febreiro de 2010, cómpre facer a seguinte corrección:
Na páxina 1.265, no anexo, onde di: «Convenio entre a Comunidade Autónoma de Galicia e o Concello da Pobra de Caramiñal para a recadación na vía executiva dos tributos e calquera recurso de dereito público deste concello... Data sinatura: 20-1-2009»; debe dicir: «Convenio entre a Comunidade Autónoma de Galicia e o Concello da Pobra de Caramiñal para a recadación na vía executiva dos tributos e calquera recurso de dereito público deste concello... Data sinatura: 20-10-2009».
RESOLUCIÓN do 20 de outubro de 2010, da Dirección Xeral de Competitividade e Innovación Tecnolóxica, pola que se modifica a Resolución do 30 de setembro de 2010, relativa aos horarios de traballo nos polígonos de viveiros flotantes durante a vixencia do plan de actuación C nalgunha zona de produción de mexillón.
CONSELLERÍA DO MAR — III. OUTRAS DISPOSICIÓNS — 26/10/2010

En virtude do cambio de horario que se vai producir o día 31 de outubro de 2010, cómpre facer unha modificación da Resolución do 30 de setembro de 2010 (DOG nº 196, do 11 de outubro); é por esta razón que,
RESOLVO:
Queda prohibido calquera labor de cultivo (entendendo por tal toda manipulación dos moluscos bivalvos cultivados en batea, incluíndo o seu transporte a bordo das embarcacións auxiliares) en todas as zonas de produción de moluscos bivalvos cultivados en viveiro flotante, con independencia do plan de actuación en que se encontre a zona de produción, entre as 20.00 horas e as 7.00 horas do día seguinte, establecéndose, por tanto, o horario de traballo autorizado entre as 7.00 horas e as 20.00 horas.
No horario non autorizado para o traballo nos viveiros, as embarcacións auxiliares de acuicultura non poderán permanecer abarloadas a ningún viveiro flotante.
Santiago de Compostela, 20 de outubro de 2010.
Juan Carlos Maneiro Cadillo
Director xeral de Competitividade e Innovación Tecnolóxica
ORDE do 26 de xaneiro de 2010 de extinción da autorización por cesamento de actividades no centro privado de educación especial Nuestra Señora del Sagrado Corazón, do concello de Betanzos (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/02/2010

Examinado o expediente iniciado pola representante legal da titularidade do centro privado de educación especial Nuestra Señora del Sagrado Corazón, do concello de Betanzos, en que solicita o cesamento de actividades do devandito centro.
O expediente foi tramitado polo departamento territorial da Consellería de Educación e Ordenación Universitaria da Coruña, quen o remite cos informes favorables correspondentes, e cumpríndose os requisitos establecidos no Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias e na Orde do 20 de setembro de 1995 que o desenvolve, e demais normativa vixente.
Esta consellería, por proposta da Dirección Xeral de Centros e Recursos Humanos,
DISPÓN:
Primeiro.-Extinguir de conformidade co artigo 17.1º do Decreto 133/1995, por cesamento nas súas actividades, por instancia da titularidade do centro, a autorización do centro privado que se relaciona a continuación:
Denominación xenérica: centro privado de educación especial.
Denominación específica: Nuestra Señora del Sagrado Corazón.
Código do centro: 15001100.
Titular: Hermanas Hospitalarias Sagrado Corazón de Jesús.
Domicilio: estrada de Santiago s/n.
Concello: Betanzos.
Provincia: A Coruña.
Ensinanzas que se extinguen: todas as que tiña autorizadas (7 unidades de educación especial).
Segundo.-Esta extinción dará lugar á correspondente inscrición de baixa no Rexistro de Centros da Consellería de Educación e Ordenación Universitaria.
Contra esta orde, que esgota a vía administrativa, as persoas interesadas poderán formular un recurso potestativo de reposición ante o conselleiro de Educación e Ordenación Universitaria, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses contados a partir do día seguinte ao da súa publicación, ante a Sala do Contencioso-administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 26 de xaneiro de 2010.
Jesús Vázquez Abad
Conselleiro de Educación e Ordenación
Universitaria
ORDE do 6 de outubro de 2010 pola que se amplía a dotación orzamentaria da Orde do 29 de decembro de 2009 pola que se establecen as bases que regulan a concesión das axudas para o fomento das razas autóctonas galegas de protección especial en perigo de extinción e se convocan no ano 2010.
CONSELLERÍA DO MEDIO RURAL — III. OUTRAS DISPOSICIÓNS — 13/10/2010

Orde do 29 de decembro de 2009 (DOG nº 3, do xoves, 7 de xaneiro de 2010) pola que se establecen as bases que regulan a concesión das axudas para o fomento das razas autóctonas galegas de protección especial en perigo de extinción e se convocan no ano 2010.
1. No seu artigo 16.-Financiamento, di que se precisan as aplicacións orzamentarias e o importe económico previsto para o financiamento das ditas axudas, e así mesmo que os importes dos orzamentos xerais da Comunidade Autónoma de Galicia con que se financiarán estas axudas se poderán incrementar con fondos comunitarios, estatais ou autonómicos achegados para o efecto.
Co obxecto de poder amparar todas as solicitudes nas distintas liñas de axuda establecidas, e posto que a dotación inicial resulta insuficiente, aprobáronse os correspondentes expedientes de xeración e ampliación de crédito, polo que cómpre, mediante esta orde, ampliar a dotación orzamentaria consignada inicialmente para a concesión das mencionadas axudas.
En consecuencia, de acordo co previsto no artigo 30.1º.3 do Estatuto de autonomía de Galicia, e en uso das facultades que me confiren os artigos 14 e 31.2º da Lei 9/2007, do 13 de xuño, de subvencións de Galicia, e a Lei 1/1983, do 22 de febreiro, de normas reguladoras da Xunta e da súa Presidencia,
DISPOÑO:
Artigo único.
1. Amplíase a dotación orzamentaria que se establece na Orde do 29 de decembro de 2009 (DOG nº 3, do xoves, 7 de xaneiro de 2010), pola que se establecen as bases que regulan a concesión das axudas para o fomento das razas autóctonas galegas de protección especial en perigo de extinción e se convocan no ano 2010.
2. Substitúese a aplicación orzamentaria inicial, 2010.13.02.713-C.771.4, pola 2010.13.02.713-C.771.3.
3. O incremento da dotación será de 509.103 euros, con cargo á aplicación 2010.13.02.713-C.771.3.
4. A contía total para as axudas que deriven da aplicación desta orde é de 519.103 euros con cargo á aplicación orzamentaria 2010.13.02.713-C.771.3 dos orzamentos xerais da Comunidade Autónoma de Galicia para o ano 2010.
5. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional
Única.-A ampliación de crédito prevista no artigo único desta orde non afecta o prazo de presentación de solicitudes establecido na dita Orde do 29 de decembro de 2009.
Disposición derradeira
Esta orden entrará en vigor o mesmo día da súa publicación no Diario Oficial de Galicia.
Santiago de Compostela, 6 de outubro de 2010.
Samuel Jesús Juárez Casado
Conselleiro do Medio Rural